چسکي شټرنبېرک کلا

چسکي شټرنبېرک کلا (په چېکي: Hrad Český Šternberk) د گوتي سبک یوه کلا ده چې د چېک په جمهوريت کې د سازاوا سیند ته نژدې ترته ده. نوموړي کلا د ۲۰۰۸ کال څخه د چېک جمهوریت ملي یادگار دی.
تاريخ
چسکي شټرنبېرک کلا په ۱۲۴۱ کال کې د چېکي اشراف Zdeslav z Divišova په هدایت (امر) جوړه شوه. په ۱۵ پېړی کې نوموړي کلا د شټرنبرک د اشرافانو په لاس کې وه. د شټرنبرک اشرافانو کاتوليکی دين تر سره کول  او د چېکي واکمن یرژي پوديېبراد مخالفین ول. کله چې په بوهميایی واکمنی د ماتیاس کوروېن او یرژي پوديېبراد په منځ کې مذهبی جگړه پېل شوه نو Zdeněk Konopišťský ze Šternberka چې د چسکي شټرنبېرک کلا  حکمران وو د یرژي پوديېبراد پر ضد یی قیام وکړ. خو په ۱۴۶۷ کال کې چسکي شټرنبېرک کلا د یرژي پوديېبراد لخوا ونیول شوه او  Zdeněk Konopišťský ze Šternberka مجبور شو چې مجارستان ته ولاړ شی.کله چې یرژي پوديېبراد په ۱۴۷۱ کې  له دنیا سترگی پټی کړی نو پولنډي کاتوليکي پاچا ولاديسلاف یاگيلون د چېکي پاچا په توگه د چېکي اشرافانو لخوا وټاکل شو. کله چې ولاديسلاف یاگيلون  پر چېکې تخت کښېناست نو د شټرنبېرک اشرافانو ته چسکي شټرنبېرک کلا یی بيا ورکړه. په ۱۷۱۲ کال کې د شټرنبرک وروستي اشراف  له دنیا سترگی پټی کړی . په ۱۹۴۹ کال کې  چسکي شټرنبېرک کلا د چېک د حکومت لخوا ضبط شوه. او په ۱۹۵۸ کال کې دغه کلا د چېکي تاريخي یادگار په توگه اعلان شوه. نوموړي تاريخي يادگار د ۱۹۹۲ کال څخه د Zdeněk  Šternberk بيا په لاس کې دي.

کلا

وېشنيزه:د چېک جمهوريت يادگارونه